10/05/2018 | Administración LocalMunicipal
Malpica de Bergantiños
Secretaría
Proceso selectivo para a contratación laboral temporal de seis (6) socorristas

Proceso selectivo para a contratación laboral temporal de seis (6) socorristas Por resolución de alcaldía de data de 7 de maio de 2018 aprobáronse as seguintes bases e convocatoria de selección de personal: BASES PARA A CONTRATACIÓN LABORAL TEMPORAL DE SEIS (6) SOCORRISTAS PARA A UNIDADE DE SOCORRISMO ACUÁTICO QUE PRESTARÁ O SERVIZO DE SOCORRISMO EN PRAIAS A REALIZAR NA PRAIA AREA MAIOR DO CONCELLO (ANO 2018) 1.ª.–OBXECTO DA CONVOCATORIA. O obxecto desta convocatoria é a contratación laboral temporal de seis (6) socorristas para a Unidade de Socorrismo Acuático que prestará o servizo na praia Area Maior e Canido do Concello de Malpica, a través do procedemento de selección que se sinala nestas bases, de conformidade co disposto no Real Decreto Lexislativo 5/2015 de 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7/1985, de 2 de abril, o Real Decreto Lexislativo 781/1986, de 18 de abril, a Lei 2/2015 de 29 de abril do emprego público de Galicia, o Decreto 243/2008 de 16 de outubro, de desenvolvemento da Lei 4/2007, e demais disposicións de pertinente aplicación.2.ª.–MODALIDADE DE CONTRATACIÓN E DURACIÓN DO CONTRATO E RETRIBUCIÓNS. Modalidade: os contratos formalizaranse baixo a modalidade de obra ou servizo determinado prevista no R. D. 2720/1998, de 18 de decembro. Duración prevista: previsión inicial dende o 15 de xuño ao 10 de setembro de 2018. Retribución: as retribucións brutas mensuais serán de 1.414,37 € (pagas extras incluídas) e para a categoría de socorrista-coordinador de 1.614,37 € (pagas extras incluídas). As funcións a realizar son: prever accidentes ou situacións de emerxencia nas praias indicadas no punto primiero do Concello de Malpica de Bergantiños, realizando a través, tarefas de vixiancia e información. Rescatar persoas en casos de accidente ou situación de emerxencia. Asistir como primeiro intervinte no caso de accidente ou situación de emerxencia. Velar pola seguridade dos usuarios das praias indicadas do Concello de Malpica de Bergantiños previndo situación potencialmente perigosas realizando unha vixiancia permanente e eficiente e intervindo de forma eficaz ante un accidente ou situación de emerxencia.3.ª.–CONDICIÓNS DOS/AS ASPIRANTES. Para tomar parte neste proceso selectivo, os/as aspirantes deberán reunir os seguintes requisitos referidos todos e cada un a data que finalice o prazo de presentación de solicitudes e mantelos ata o momento da formalización dos contratos: a) Nacionalidade: ter a nacionalidade española ou ser nacional dun Estado membro da Unión Europea, nos termos previstos no artigo 57 do TREBEP. Así mesmo os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Idade: ter cumpridos dezaseis (16) años de idade e non exceder a idade máxima de xubilación forzosa. c) Capacidade: posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas que son obxecto do presente contrato. O cumprimento deste requisito acreditarase mediante certificado médico oficial/ informe médico oficial que acredite non padecer enfermidade nin estar afectado/a por limitación física ou psíquica que sexa incompatible co desempeño das correspondentes funcións de salvamento e socorrismo. d) Habilitación: Non ter sido despedido mediante expediente disciplinario, de ningunha Administración Pública ou dos órganos constitucionais ou estatutarios das Comunidades Autónomas, ni atoparse en inhabilitación absoluta ou especial para o desempeño de empregos públicos ou cargos públicos por resolución xudicial, cando se trate de acceder á mesma categoría profesional á cal se pertencía. Idéntico seralles esixido aos nacionais doutros Estados, no seu caso. e) Compatibilidade: Non estar incurso en causa de incompatibilidade conforme ao establecido na Lei 53/1984 de 26 de decembro de incompatibilidades do persoal ao servizo das Administracións Públicas. f) Profesionalidade: Estar inscrito no Rexistro Profesional de Socorristas Acuáticos da Comunidade Autónoma de Galicia (sección espazos acuáticos naturais) de conformidade có Decreto 104/2012, de 16 de marzo polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia (DOG n.º 67, de 09/04/2012) modificado polo Decreto 35/2017 do 30 de marzo (DOG n.º 69 de 07/04/2017). En defecto de inscrición, ter presentada a solicitude de inscrición no citado Rexistro Profesional, sempre, neste último caso, que desde a data de presentación da solicitude non teña transcorrido o prazo de 3 meses de que dispón a Academia Galega de Seguridade Pública para dictar resolución expresa. Neste caso deberase achegar, xunto coa solicitude de participación no proceso selectivo, copia de dita solicitude de inscrición no Rexistro Profesional e copia da declaración responsable segundo o modelo normalizado que figura como Anexo IV do citado Decreto 104/2012, así como o Título de Socorrista Acuático ou titulación equivalente ou que a englobe consonte ao establecido no Decreto 104/12 e a súa modificación. No caso de titulacións obtidas no extranxeiro deberase estar en posesión da credencial que acredite a súa homologación.4.ª.–PRESENTACIÓN DE SOLICITUDES.1.–As solicitudes para tomar parte neste proceso selectivo deberán facerse mediante instancia dirixida ó Sr. alcalde, en modelo que une as presentes bases como Anexo I, e presentaranse no citado Rexistro Electrónico Xeral deste Concello (de forma presencial en horario de 09:00 horas a 14:00 boras de luns a venres, ou a través da sede electrónica: (http://sede.malpicadebergantinos.es), ou nalgún dos lugares previstos no artigo 16.4 da Lei 39/2015 de 1 de outubro, do Procedemento Administrativo Común das Administracións Públicas, durante o prazo de dez (10) días hábiles, a contar dende o seguinte ao de publicación do anuncio da convocatoria no Boletín Oficial da Provincia. As bases publicaranse no Boletín Oficial da Provincia e na páxina web do Concello (www.concellomalpica.com/es/). Co obxeto de coñecer a presentación das instancias noutros rexistros ou en correos e poder realizar o seu seguimento, nestes supostos, as personas solicitantes deberán comunicalo durante o mesmo prazo de presentación de instancias, remitindo copia da solicitude presentadas e xa rexistrada, mediante unha das seguintes opcións: 1. Fax ao número: 981 721627.2. Correo electrónico dirixido a: joseantonio. alfeiran@malpicadebergantinos. es indicando como asunto: Selección socorristas e achegando unha copia escaneada da solicitude rexistrada. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos.2.–Nas respectivas instancias, os aspirantes farán constar que reúnen todos e cada un dos requisitos establecidos na base 3.º destas Bases, e acompañarán inexcusablemente os seguintes documentos: – Xustificante acreditativo de ter ingresado na Tesourería Municipal a cantidade de nove euros (9,00 €) en concepto de dereitos de exame. Este importe poderá facerse efectivo directamente nas arcas municipais ou mediante xiro postal ou telegráfico, así como mediante ingreso na conta de recadación de ABANCA IBAN ES36 2080-0030-96-3110000041 indicando os datos persoais do/a aspirante e praza á que opta. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de subsanación. En ningún caso a presentación e pago da taxa por dereitos de exame suporá a substitución do trámite de presentación da instancia. – Fotocopia do documento que acredita a incrición no Rexistro Profesional de Socorristas Acuáticos da Comunidade Autónoma de Galicia a que se refire o parágrafo f) da base terceira. En defecto de documentación que acredite a inscrición no citado rexistro, fotocopia da solicitude de inscrición no Rexistro Profesional de Socorristas Acuáticos da Comunidade Autónoma de Galicia, (modelo normalizado que figura como Anexo III ao Decreto 104/2012 xa citado), así como da declaración responsable segundo o modelo normalizado (Anexo IV). Neste caso os/as aspirantes deberán achegar, inexcusablemente, fotocopia do Título de Socorrista Acuático ou titulación equivalente ou que a englobe, que se deberá acreditar mediante documento oficial expedido polo organismo competente. – Fotocopia do DNI ou documento identificativo. – Relación dos méritos que aleguen os aspirantes pola orde que establece a convocatoria, unido a esta relación os documentos xustificativos dos mesmos. Non serán tomados en consideración nin valorados os que non se acrediten debidamente en todos os seus extremos, no momento de presentación de instancias. O tribunal non avaliará os méritos que non se aporten ou acrediten desta materia. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente. – Certificado médico ou informe médico oficial respecto ao establecido na base 3.ª c). – Fotocopia do certificado de lingua galega CELGA 3, iniciación de lingua galega ou a súa validación, se é o caso, aos efectos de exención do 3.ªexercicio de coñecemento da lingua galega (base 7.ª). 3.–A documentación poderá ser fotocopia, sen ser precisa a copia cotexada; presumirase documentación auténtica, e únicamente será requerida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso.4.–Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria.5.ª.–ADMISIÓN DE ASPIRANTES.1.–Rematado o prazo de presentación de instancias, o alcalde dictará resolución declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e na páxina web municipal e será determinante para os efectos de posibles impugnacións e recursos, de conformidade co previsto na lei. Os/as aspirantes excluídos/as, dispoñen dun prazo de dous (2) días, contado desde o seguinte ao da publicación da antedita resolución, para presentar as reclamacións oportunas ou emendas de defectos.2.–Posteriormente, o alcalde declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello e na páxina web municipal. Na mesma resolución o alcalde determinará o lugar, data e hora de valoración da fase de concurso e da celebración do primeiro exercicio da fase de oposición, así como a composición do tribunal cualificador.3.–De non existir aspirantes excluídos/as, o alcalde elevará a definitiva a lista provisional na mesma resolución de aprobación.6.ª.–TRIBUNAL CUALIFICADOR. O tribunal cualificador será designado por Decreto da Alcaldía, no momento de aprobación da listaxe definitiva de admitidos/as e excluídos/as. A designación farase de conformidade có artigo 55.2 c) e d) e art.60 da Lei 7/2007, pola que se aproba o Estatuto Básico do Empregado público, e na súa composición tenderase a paridade entre home e muller. Todos/as os/as vogais deberán contar con titulación igual ou superior á esixida para o acceso á praza. O tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. O tribunal poderá dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. Os membros dos tribunais deberán absterse de formar parte de estes cando concorran as circunstancias previstas no artigo 23 da Lei 40/2015, notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo co artigos 23 e 24 da mencionada lei. Para os efectos de percepción de asistencias polos membros concorrentes ás sesións dos tribunais, estes estarán clasificados nas categorías que establece o número 1 do artigo 30 do Decreto 462/2002, do 24 de maio, sobre indemnizacións por razón do servizo.7.ª.–CONTIDO DO PROCESO SELECTIVO, FORMA DE DESENVOLVEMENTO E SISTEMA DE CUALIFICACIÓN. Sistema de provisión: concurso-oposición libre. Desenvolvemento das probas e programas A data e máis a hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas serán determinados polo alcalde mediante resolución, xuntamente coa aprobación da lista definitiva de admitidos/as e a composición do tribunal, que se publicará no taboleiro de anuncios do Concello e na páxina web municipal. Unha vez comezadas as probas selectivas será suficiente coa exposición nos locais onde se celebren estas e no taboleiro de anuncios do Concello. Cando o tribunal o considere conveniente, poderá acordar a celebración de varios exercicios nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, ou na xornada seguinte, deixando transcorrer un prazo mínimo de 12 horas. Os/as aspirantes serán convocados para cada exercicio en chamamento único, quedando decaídos no seu dereito os opositores que non comparezan a realizalo, salvo casos de forza maior debidamente xustificados e apreciados discrecionalmente polo tribunal. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. Comezada a práctica dos exercicios, os tribunais poderán requirirlles en calquera momento aos/ás concursantes que acrediten a súa identidade. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándollo no mesmo día á autoridade que convocara o proceso selectivo. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra G, de conformidade có establecido na resolución da Consellería de Facenda de 17/01/2018 pola que se fai público para o ano 2018 o resultado do sorteo ao que se refire o Regulamento de selección de persoal da Administración da Comunidade Autónoma de Galicia(DOG de 26.01.2018). De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. Concluído cada un dos exercicios da oposición correspondente, o tribunal fará pública, no taboleiro de anuncios do Concello, a relación de aspirantes que o superasen, indicando a puntuación obtida. Os opositores non incluídos na lista terán a consideración de “non aptos”. A selección dos aspirantes realizarase mediante o sistema de concurso-oposición libre que se desenvolverá como segue: Fase de concurso: valoración de méritos A puntuación máxima outorgada na fase de concurso non poderá exceder de 4,00 puntos. A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición. Nesta fase valoraranse os méritos específicos adecuados ás características dos postos de traballo, segundo o seguinte: BAREMO A) Experiencia Profesional: máximo 3 puntos. – Polos servizos prestados nas praias do Concello de Malpica de Bergantiños: 0,20 puntos por mes. – Polos servizos prestados nas praias doutros Concellos: 0,15 puntos por mes. Os servizos antes sinalados serán xustificados mediante certificación de vida laboral expedida pola Tesourería da Seguridade Social e contratos de traballo especificando a categoría profesional e o tempo traballado, ou certificación de servizos prestados/certificado de empresa emitida pola entidade pública competente, no que se indique o posto ocupado e a duración da prestación do servizo. B) Formación profesional específica (puntuación máxima 1,00 puntos): – Por ter realizado un curso de patrón de navegación básica: 0,50 puntos. – Por ter realizado un curso de manexo de desfibrilador externo semiautomático (DESA) impartido por personal cualificado: 0,50 puntos. Será preciso achegar, dentro do prazo de presentación de instancias, o diploma ou documento que acredite a realización dos citados cursos. FASE DE OPOSICIÓN A oposición constará de tres (3) exercicios, de cáracter obrigatorio e eliminatorio, consistentes en superar probas de aptitude física para comprobar a existencia da capacidade necesaria para as funcións que se van a realizar; coñecemento teórico e coñecemento mínimo de lingua galega.1.–PRIMEIRO EXERCICIO: de carácter obrigatorio e eliminatorio en cada unha das súas probas. Consistirá na superación das seguintes PROBAS DE APTITUDE FÍSICA que serán as adecuadas para comprobar a existencia da capacidade necesaria para as función que se vaian a realizar, e cualificaranse de APTO E NON APTO: A) COMBINADA: NATACIÓN, BUCEO E ARRANSTRE - RCP B) CARREIRA NA PRAIA C) NATACIÓN EN AUGAS ABERTAS O desenvolvemento dos exercicios A, B e C rexeranse polo Regulamento da Federación de Salvamento e Socorrismo de Galicia e celebraranse: A) na piscina e as B) e C) na praia que así se indiquen na resolución de alcaldía que fixe a data e hora de realización das probas. A) COMBINADA NATACIÓN, BUCEO E ARRASTRE - RCP 1.ª Proba. –“Entrada a auga do aspirante ó estilo socorrista, é dicir sen afundir a cabeza, realizará 50 metros de nado libre, 15 metros de buceo con recollida de manequí no fondo da piscina, e realizará 35 metros de remolque de maniquí sen afundilo nin que pase a auga por encima das súas vías respiratorias. O tempo máximo de realización desta proba será de 2 minutos 30 segundos. Valorarase nesta proba: o tempo de realización que non sexa superior ó establecido, que efectúen os 15 metros de buceo correctamente sen saír á superficie, e que remolquen o manequí sen afundilo.2.ª Proba. –RCP cun boneco. Valorarase APTO ou NON APTO B) CARREIRA NA PRAIA. Consistirá en percorrer unha distancia de 800 metros nun tempo inferior 4 minutos e 15 segundos. C) NATACIÓN EN AUGAS ABERTAS. Consistirá en recorrer a nado unha distancia dende un punto do areal sinalado polo tribunal ata o lugar onde se atope unha boia de sinalización. Chegados ata esta, os/as que os aspirantes virarana segundo as agullas do reloxo, deixándoa o seu costado dereito. O punto de saída e chegada establecerase polo tribunal cunha distancia á beiramar entre 5m-15m dependendo do perfil da praia e da situación da marea. Dependendo do estado do mar, o tribunal establecerá a distancia a percorrer así como o tempo máximo estimado para a realización da proba, podendo declarar o seu resultado únicamente como Apto/Non Apto (outorgándolle neste caso a mesma puntuación a todos os aspirantes que a superen). Nesta proba os aspirantes poderán utilizar un traxe de neopreno de grosor non superior a 4 milímetros. Os aspirantes que non realicen debidamente, en tempo e forma tódalas probas quedarán eliminados. Todos os aspirantes que logren APTO nas probas acadaran 3,5 puntos, podendo acadar un máximo de 5 puntos sumándolle a puntuación optida polos mellores tempos nas probas cronometradas según se detalla na seguinte táboa: No caso de que dous ou máis aspirantes marquen o mesmo tempo e orde de chegada outorgaránselle a puntuación que corresponda ao número de orde a todos os aspirantes nos que concorra esta circunstancia. Segundo o número de aspirantes que concorran a realización destas probas, naquelas que se realicen ao aire libre, o Tribunal poderá dispoñer a súa realización en diversas quendas ou series.2. SEGUNDO EXERCICIO: de carácter obrigatorio e eliminatorio. Consistirá en contestar, por escrito, no tempo máximo de unha (1) hora, a unha serie de vinte (20) preguntas cortas ou tipo test sobre o contido dos especificados no anexo II da convocatoria. A proba cualificarase polo tribunal de cero (0) a cinco (5) puntos. Neste exercicio o tribunal determinará o número mínimo de respostas acertadas que se requiren para superar a proba, en función da complexidade técnica destas e das peculiaridades propias do posto convocado.3. TERCEIRO EXERCICIO: de carácter obrigatorio e eliminatorio. Cualificarase de apto ou non apto. Consistirá na traducción dun texto de castelán a galego ou de galego a castelán co obxecto de determinar o nivel de coñecemento mínimo de lingua galega. A duración será de 30 minutos. Quedarán exentos da súa realización os/as aspirantes que presentaran a documentación indicada na base 4.ª apartado 2.º xunto coa instancia de participación.4. CUARTO EXERCICIO: proba específica para aqueles aspirantes que opten á categoría de coordinador-socorrista. (Voluntario). Este cuarto exercicio, de carácter voluntario, será realizado exclusivamente por aqueles aspirantes que, estando en posesión das 6 mellores puntuacións totais, aspiren a desempeñar o posto de traballo de coordinador-socorrista. Puntuarase se 0 a 3 puntos. Consistirá en resolver un escenario de intervención relativo aos temas ou materias do programa recollido como Anexo I desta convocatoria ou as tarefas do posto de traballo e as funcións encomendadas ao mesmo. Nesta proba o tribunal avaliará as aptitudes e actitudes dos aspirantes, así como apreciar a adecuación entre os méritos dos aspirantes e o perfil do posto de traballo a ocupar, e de xeito especial, a capacidade de organización e óptima atribución dos recursos, o coñecemento dos recursos dispoñibles no servizo, e o coñecemento do medio físico onde se realicen os traballos e procedementos ou pautas de actuación. A puntuación outorgada nesta proba a aqueles aspirantes que non sexan incluídos na proposta de contratación para a categoría de coordinador socorrista non será tida en conta para os efectos da elaboración da relación de aprobados por orde de puntuación total para a categoría de socorrista. Cualificación final e relación de aprobados Á cualificación obtida polos aspirantes, resultante da suma das puntuacións outorgadas nos distintos exercicios obrigatorios e eliminatorios, sumaráselle a puntuación obtida na fase de concurso, acadándose así a puntuación final. Determinada a cualificación final dos aspirantes, o tribunal fará pública a relación de aprobados por orde de puntuación no taboleiro de anuncios da Corporación así como na páxina web municipal. Serán seleccionados aqueles que obteñan a maior puntuación global (sumadas as da fase de concurso e oposición). De producirse empate na puntuación final, computadas as dúas fases, para dirimilo teranse en conta as puntuacións parciais acadadas no proceso selectivo, pola orde de preferencia seguinte: en primeiro lugar a puntuación total da segunda fase (de oposición), e a continuación a da primeira (concurso), e de persistir o empate, decidirase mediante as puntuacións (mellores tempos) obtidos nas probas físicas. Finalmente de persistir aínda así o empate, o Tribunal procederá a realizar unha Proba oral: que consistirá nunha entrevista persoal en que o Tribunal realizará un máximo de 5 preguntas relacionadas coas funcións propias do posto de traballo, materias específicas do programa recollido como Anexo I desta convocatoria, coñecementos profesionais básicos e/ou preguntas de índole curricular e de personalidade, a fin de comprobar os coñecementos dos aspirantes sobre as tarefas a desenvolver no posto de traballo convocado e de avaliar as súas aptitudes e actitudes para o mesmo. Esta proba será cualificada polo tribunal de cero (0) a dous (2) puntos. No suposto de que os seleccionados non presenten a documentación requirida ou ben renuncien ao posto obtido, a proposta de contratación efectuarse ao seguinte da lista de puntuación obtida que tivese superadas as correspondentes probas físicas. Protección datos de carácter persoal De conformidade co disposto na Lei Orgánica 15/199, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Malpica de Bergantiños, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Malpica de Bergantiños, Avda. Emilio González, 1.15113. Malpica de Bergantiños.8.ª.–PROPOSTA DE APROBADOS/AS. Concluída a cualificación final do proceso selectivo, o Tribunal publicará no taboleiro de anuncios do Concello e na páxina web municipal o nome dos/as aspirantes aprobados/as por orde da puntuación total final, con especificación desta. Así mesmo, o Tribunal elevará esta relación, coa acta da sesión, ao alcalde para proceder á formalización dos contratos correspondentes, a favor dos/as aspirantes que obtiveran a puntuación total máis alta (o Tribunal Cualificador non poderá facer proposta de contratación a favor dun número de aspirantes superior ao das prazas convocadas). Calquera proposta que inclúa máis nomes que prazas convocadas ou contradiga o anteriormente establecido, será nula de pleno dereito. Na acta da última sesión, incluirase unha relación dos aspirantes que tendo superados os exercicios da oposición, no seu caso, non foran incluídos na proposta de contratación No caso de que non quedasen aspirantes nesta situación, relacionaranse aqueles que tivesen superado algún dos exercicios a efectos de poder, se así se considera, ser contratados eventualmente para cubrir provisionalmente as vacantes que se produzan ou as ausencias por disfrute de licencias regulamentarias, necesidades do servizo, etc., ou por se fose necesario cubrir algunha baixa ou renuncia do/a selecionado/a.9.ª.–PRESENTACIÓN DE DOCUMENTOS. Cada unha/un das/os aspirantes propostos presentarán no Departamento de Servizos Económicos do Concello no prazo máximo de 5 días naturais (contado a partir da publicación do resultado da selección), os documentos que acrediten que cumpren todos e cada un dos requisitos esixidos na base 3.ª desta convocatoria, no caso de que non foran xa presentados xunto coa solicitude para tomar parte neste proceso selectivo. Se dentro do prazo indicado, salvo casos de forza maior, algún ou algunha dos/as aspirantes propostos/as non presentara a súa documentación ou non acreditara reunir os requisitos esixidos, non se poderá proceder á súa contratación, e quedarán anuladas todas as súas actuacións, sen prexuízo das responsabilizades en que puidera ter incorrido por falsidade na instancia ou na documentación presentada para tomar parte neste proceso selectivo.10.–FORMALIZACIÓN DO CONTRATO. Unha vez presentada a documentación á que se refire o apartado anterior, o órgano competente da Corporación procederá á contratación a favor dos/as aspirantes propostos/as polo Tribunal Cualificador, e será nula a contratación de quen estea incurso en causas de incapacidade específica conforme á normativa vixente. A formalización dos contratos terá lugar dentro do prazo de cinco días naturais, a contar dende a data de notificación do acordo de contratación. Previamente á sinatura do contrato, as/os aspirantes contratados/as deberán subscribir a declaración á que se refire o artigo 13.1 do Real Decreto 598/1985, de 30 de abril, sobre incompatibilidades. Mentres non se formalicen os respectivos contratos e non se incorporen ao posto de traballo, as/os aspirantes non terán dereito a percepción económica de ningunha clase. As persoas contratadas estarán obrigadas a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedarán sometidas a un período de proba, co alcance previsto no artigo 14 do Estatuto dos Traballadores, e estarán suxeitas á lexislación laboral pertinente. UNDÉCIMA.–NORMAS FINAIS. Primeira. –Para todo o non previsto nestas bases, ou naquilo que as contradigan, será de aplicación supletorio o establecido na Lei reguladora das bases de réxime local, na Lei de Administración local de Galicia, Real Decreto 896/1991, Real Decreto 364/1995, e demais lexislación vixente que sexa de aplicación. Segunda. –Tódolos actos administrativos derivados desta convocatoria, así como da actuación do Tribunal, poderán ser impugnados polos/as interesados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Terceira. –Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso Administrativo da Coruña, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recursos de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo do que poida exercitar calquera outro que considere procedente. ANEXO I O abaixo asinante solicita ser admitido/a ó concurso-oposición a que se refire a presente instancia e declara que son certos os datos obrantes nela, e que reúne as condicións esixidas nas bases da devandita convocatoria que declara coñecer, comprometéndose a probar documentalmente tódolos datos que figuran nesta solicitude. En cumprimento do disposto na Lei Orgánica 15/1999, de 13 de decembro, de Protección de Datos de Carácter Persoal, infórmase que os datos entregados son cofidenciais, non podendo facer uso dos mesmos fóra do ámbito que xerou a súa entrega (BOE núm.298, de 14-12-1999). En Malpica de Bergantiños, a 8 de maio de 2018. SR. ALCALDE DO CONCELLO DE MALPICA DE BERGANTIÑOS (A CORUÑA) ANEXO II TEMARIO Tema 1.–Anatomía e fisioloxía. Conceptos xerais. Sistemas e aparatos Tema 2.–Socorrismo. Principios xerais. Tema 3.–Reanimación cardiopulmonar. Tema 4.–Traumatismos. Lesións e contusións. Tema 5.–Feridas. Hemorraxias. Tema 6.–Shock. Cadros convulsivos. Tema 7.–Queimaduras. Trastornos térmicos. Tema 8.–Intoxicacións. Tema 9.–Picaduras e mordeduras. Tema 10.–Accidentes acuáticos. Tema 11.–Plan de autoprotección. Tema 12.–Plan de actuación en zonas de baño. Tema 13.–Salvamento e socorrismo acuático profesional. Tema 14.–Praias e augas oceánicas e continentais O que se somete a información pública aos oportunos efectos. Malpica de Bergantiños, a 8 de maio de 2018. O alcalde Eduardo José Parga Veiga